
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T A R A R E

privind aprobarea contractarii unui imprumut pe termen lung, printr-un montaj financiar credit si obligaţiuni municipale în valoare de 50 milioane RON, cu o maturitate de maxim 20 ani, pentru finantarea unor obiective de investiţii de interes local din Municipiul Focşani 

           Consiliul local al muncipiului Focşani, judeţul Vrancea, întrunit in sedinta ordinara,

           -analizând proiectul de hotărâre iniţiat de primarul municipiului Focşani, prin care se propune aprobarea contractarii unui imprumut pe termen lung, printr-un montaj financiar credit si obligaţiuni municipale în valoare de 50 milioane RON, cu o maturitate de maxim 20 ani, pentru finantarea unor obiective de investiţii de interes local din Municipiul Focşani, raportul intocmit de Directia economica inregistrat la nr. 25471/15.06.2006, si văzând avizul favorabil al Comisiei pentru buget, finanţe , investiţii, libera iniţiativa, economic si servicii publice ;

           -avand in vedere Hotararea Consiliului Local al Muncipiului Focsani nr. 127/18.04.2006 privind aprobarea Refacerii infrastructurii unor strazi din Municipiul Focsani  ;

           -in conformitate cu prevederile art.57, art.58, art.59 alin.(4) din Ordonanţa de Urgenţă a Guvernului nr.45/2003 privind finanţele publice locale, cu modificarile si completarile ulterioare, Legii nr. 313/2004 a datoriei publice, cu modificarile si completarile ulterioare, Regulamentului Comisiei Naţionale a Valorilor Mobiliare nr. 1/2006 privind emitenţii şi operaţiunile cu valori mobiliare, Regulamentul Comisiei Naţionale a Valorilor Mobiliare nr.6/1999 privind calificarea unor titluri de credit ca valori mobiliare, Legii nr. 297/2004 privind piaţa de capital, cu modificarile si completarile ulterioare, art. 5 alin. (1) si art. 8 alin. (1) lit. f pct. 5 din O.U.G. nr. 60/2001 privind achiziţiile publice aprobata prin Legea nr. 212/2002, cu modificările si completările ulterioare, art 31 din HGR nr.461/2001 pentru aprobarea normelor de aplicare a OUG nr.60/2001 privind achizitiile publice, cu modificarile si completarile ulterioare;

           -in baza art.38 alin (1) si (2) lit.”d”, precum si in temeiul art . 46 alin. (2) din Legea nr.215/2001 privind administraţia publica locala, cu modificările si completările ulterioare ;

HOTARASTE:

            Art. 1 Se aproba contractarea unui imprumut pe termen lung, printr-un montaj financiar credit si obligaţiuni municipale în valoare de 50 milioane RON, cu o maturitate de maxim 20 ani, pentru finantarea unor obiective de investiţii de interes local din Municipiul Focşani astfel:

(a) Contractarea unui credit bancar de tip linie de finantare „Bridge Loan” (credit punte) pana la concurenta sumei de 50 milioane RON, pe o perioada de maxim 3 ani, necesar pentru finantarea proiectului de interes public  „Refacerea infrastructurii unor strazi din municipiul Focsani”.

(b) Lansarea unei emisiuni de obligatiuni municipale pe piata interna de capital în valoare de maxim 50 milioane RON, cu o maturitate de maxim 20 ani, pentru refinantarea creditului specificat la art.1 litera (a). 
          Art. 2 Se aprobă Normele procedurale interne pentru achiziţionarea de servicii financiare de structurare referitoare la montajul financiar credit si emisiune de obligaţiuni, conform anexei care face parte integrantă din prezenta hotărâre.


         Art. 3 Se împuterniceşte Primarul Municipiului Focşani să semneze in numele si pentru Municipiul Focşani acordurile de garantare ale împrumuturilor şi să semneze în numele şi pentru Consiliului Local Focşani orice documente necesare obţinerii si derularii finanţărilor prin creditare obligatara si bancară, inclusiv structura imprumutului, normele procedurale interne si documentaţiile de elaborare si prezentare a ofertelor necesare selecţiei serviciilor financiare specializate de creditare, intermediere, agent de plată şi cont escrow. 
Art. 4 Cuantumul veniturilor proprii cu care Municipiul Focşani va garanta anual va fi egal cu totalul din anul respectiv al obligaţiilor de plată a principalului, a dobânzilor şi a comisioanelor referitoare acestor credite. Serviciul datoriei publice locale nu reprezintă obligaţii sau răspunderi ale Guvernului şi acesta va fi plătit din bugetele locale sau/şi din împrumuturi pentru refinanţarea datoriei publice locale.

        Art. 5 Prezenta hotărâre va fi comunicata de către Directia administraţie publica locala, legalitate, compartimentelor, serviciilor si Primarului municipiului Focşani, conform legii, care va asigura executarea acesteia prin Direcţia economica si Serviciul investitii.

     PRESEDINTE DE SEDINTA,

                                                                            CONTRASEMNEAZA:

                Lazar Mioara                                      SECRETARUL MUNICIPIULUI FOCSANI

                                                                                                  Corhana Marian Eduard

Municipiul Focşani, 27 iunie  2006                                                      

Nr.  179
              ROMANIA                                                          Anexa la Hotararea nr. 179 / 2006 

     JUDETUL VRANCEA

  MUNICIPIUL  FOCSANI

    CONSILIUL LOCAL 

                             NORME PROCEDURALE INTERNE

pentru achiziţionarea de servicii financiare de structurare referitoare
la montajul financiar credit si emisiune de obligaţiuni municipale Focşani
              Principala societate care oferă servicii financiare de structurare identificata este  SC VMB Partners SA Bucuresti care a transmis o ofertă preliminară in acest sens .
             Atribuirea contractului se va desfăşura, potrivit prevederilor prezentelor norme elaborate in conformitate cu art 31 din HGR nr.461/2001 pentru aprobarea normelor de aplicare a OUG.60/2001 privind achizitiile publice cu modificarile si completarile ulteriare. 
             Atribuirea contractului se va desfăşura în urma aplicării unei proceduri de negociere cu o singura sursa , respectiv cu SC VMB Partners SA Bucuresti , după cum urmează:

a)
Comisia de evaluare, negociere si adjudecare a ofertei va fi stabilita prin dispozitie a primarului;
b) 
Comisia de evaluare, negociere si adjudecare a ofertei va solicita din partea VMB Partners SA Bucuresti o ofertă şi o propunere de contract de servicii financiare de structurare a emisiunii de obligatiuni, prin care prestatorul de servicii îşi va asuma următoarele obligaţii minimale:

1. să asigure beneficiarului asistenta tehnica de specialitate la un standard de performanţă ridicat, pentru obtinerea unei finantari de 50 milioane RON, cu o maturitate de maxim 20 ani;

2. să aleagă structura optimă credit/obligaţiuni municipale, pentru a se obtine cât mai redus şi incadrarea in plafonul de indatorare;

3. să propună momentul optim pentru refinanţare prin emisiune de obligaţiuni, nivelul dobânzii ce ar urma să fie plătită, frecvenţa plăţii dobânzii, termenul de scadenţă şi termenii rambursării capitalului împrumutat;

4. să propună beneficiarului normele procedurale interne şi caietul de sarcini pentru selectarea bancii creditoare si a intermediarului financiar pentru emiterea de obligaţiuni şi a băncii depozitare;

5. să acorde beneficiarului asistenţă în selectarea bancii creditoare, a intermediarului financiar şi a băncii depozitare;

6. să asiste beneficiarul în elaborarea documentatiei catre Ministerul Finanţelor Publice – Comisia de autorizare a împrumuturilor autorităţilor locale 

7. să conlucreze cu intermediarul financiar ales de beneficiar pentru alcătuirea versiunii finale a prospectului de emisiune;

8. să asiste beneficiarul pentru obtinerea autorizarii CNVM privind oferta publica de vanzare a obligatiunilor municipale

9. să propună beneficiarului activităţi de promovare a emisiunii de obligaţiuni

10. să asigure asistenţă post-emisiune in conformitate cu termenii ofertei de structurare.

c) 
Comisia de evaluare, negociere si adjudecare a ofertei va verifica existenţa în propunerea de contract a termenilor şi condiţiilor care privesc evitarea conflictelor de interese. În acest sens, propunerea de contract va conţine urmatoarele prevederi:

1. Prestatorul serviciilor financiare de structurare a emisiunii de obligatiuni, desemnat în urma acestui proces de negociere, va reprezenta interesele Primăriei Municipiului Focşani, în relaţie cu terţii privind emiterea obligaţiunilor municipale.

2. Acesta nu va putea participa ulterior în calitate de ofertant sau în calitate de membru al vreunui sindicat, grup sau consorţiu care înaintează o ofertă de servicii de intermediere, vânzare, depozitare sau de plată legate de această emisiune de obligaţiuni. 

3. De asemenea, prestatorul serviciilor financiare de structurare a emisiunii de obligatiuni, desemnat în urma acestui proces de negociere, nu va putea consilia şi nici întreţine relaţii contractuale de orice natură cu vreun ofertant sau membru al vreunui sindicat, grup sau consorţiu care înaintează o ofertă de servicii de intermediere, vânzare, depozitare sau de plată legate de această emisiune de obligaţiuni.


d)
Comisia de evaluare, negociere si adjudecare a ofertei va negocia cu ofertantul termenii şi condiţiile contractului de servicii financiare de structurare. Preţul va fi exprimat în lei (RON) şi în procente din valoarea totală a emisiunii.

 e) 
Întocmirea şi înaintarea către Primar, a raportului comisiei de evaluare, negociere si adjudecare a ofertei cu privire la negocieri şi recomandarea asupra contractării.

f) 
Încheierea contractului de achiziţie publică.
     PRESEDINTE DE SEDINTA,

                                                                            CONTRASEMNEAZA:

                Lazar Mioara                                      SECRETARUL MUNICIPIULUI FOCSANI

                                                                                                  Corhana Marian Eduard

